CADACH GWYN 
MISS JONES Y GLYN 


Llofruddiaeth Echryslawn, 


Pan ar fy nhaith yn llesg a blin, 
Eisteddais i ddiflino 
Dan gysgod coeden ddeiliog hudd, 

Lle nad oedd tês i’w deimlo: 

Ni fynai dim ond blodau’r dydd 
O’m deutu roi gweniadau rhydd. 

Mwynheais y dyhuddiant pêr 
Am enydj do, yn dawelj 
Ond cyn pen hir mi welwn draw 
Yn chwareu yn yr awel 
Eyw wrthddrych càn, fel ewyn llyn, 

A pha beth oedd ond cadach gwyn. 

Yr oedd yn hardd, mor wyn a glân, 

A’i ymyl oll yn grynoj 
Ac ar éi gornel enw clir 
Y r un fu ’n berchen arno, 

A’r hwn a’i rhoes—“Miss Jones y Gly^ 
Oddiwrth ei hanwyl Ifan Wynn.” 

Wrth syllu arno, yn y fan 
Daeth rhywbeth dros fy meddwl, 

Eel cwmwl du dros wedd y lloer, 

Neu fantell oer o nifwl: 

Mi welwn smotyn erbyn hyn 
O waed ar hem y cadach gwyn. 

Daeth myrdd a mwy o dybion câs 
I’m meddwl yn ddiatregj 
Pa beth? ai gwaed? y cadach gwyn, 

Mi chwiliaf wrth bob careg: 

Oddeutu ’r cerig chwilio wnes 
Am oriau rai, ond dim yn nes. 

Drwy Iwyn o fedw ’n ddyfaî iawn 
Am un prydnawn mi gerddais; 

Ond nid oedd yno argoel trais, 

Er hyny ’n ddibaid chwiliais;— 
Mewn ceunant gwelwn Iwyn o gyll, 
Ac uwch eu pen aderyn hyll. 

Unionais at y fan hŵ ball, 

A gwelwn waedlyd gylìell; 

Ac hefyd argoel tori bedd,— 

Agorais yr ystafell, 

Cyfodais y dywarchen laith, 

A gwelwn yno’r erchyll waith. 

'Gorweddai’n noeth enethig dlos, 

A’i grudd fel rhos gwywedig; 

A’i llygaid pŵl heb orphen cau, 

A’i breichiau’n estynedig: 

Ei gwallt a wnaed gan waed yn llyfn, 
Ac ar ei dwyfron archoll dyfn. 

Ei gwefus wedi haner cau,— 

Y wefus fêl gusanau, 

A’i dannedd mân, yn wyn a glân, 

Yn wyn er gwaethaf angau; 

A’i dwylaw teneu fu cyn hyn 
Yn trin a throi y cadach gwyn. 

\t oedd yn gwenu yn y bedd, 

Yn nghanol gwaed yn dorchau; 

Ac yn lle amdo ’r oedd ei gwallt 
Yn troelli yn fodrwyau: 

Ac ar ei bys ’r oedd modrwy hardd, 
Ac arni “Ifan Wynn y Bardd.” 

Darllenais yn yr enw hwn 
Ddau enw cryno ’r cadach, 

A’r dagrau ’n afon dros fy ngrudd 
A fwydent y gyfrinach: 
líhois gusan ar ei gwefus syn, 

A prudd lefarais wrthi hyn:— 

*‘Mae ’n debyg iawn fod genyt dad, 

Ac anwyl fam i’th garu; 

A brawd a chwaer, pan yn dy wlad, 

A chariad fu ’n darparu 
Dy gael yn wraig—dy Ifan Wynn- 
Pan oeddit gynt oddeutu ’r Glyn. 

‘^Cusanaf di yn lle dy fam,— 

Ehof dri yn lle dy gariad; 

Ac un yo l!e dy frawd a’th chwaer— 

Ow! Ovv! na fedrit siarad: 

Ond tra ynwyf byw fy nhafod fyn 
Gaeî siaiad hefo’th gadach gwyn. 

“Y cadach gwyn ddangosodd hyn, 

Sef man dy ddystaw feddrod, 

Lle ’th roed yn farwol yn y gro 
Gan ddwylaw rhyw ddyhirod; 

Ond pan roir fi mewn amdo ’n dyn 
Ehoer am fy mhen y cadach gwyn. 

“Yn iach ‘Miss Jones,’—ceiíí Ifan Wynn- 
Os ydyw’n fyw, yr hanes; 

Caiff teulu’r Glyn, os gellir hyn, 
Wybodaeth am eu îodes; 

A chadwaf finau’n gôf o hyn. 


Tra byddaf by w, y cadach gwyn. 

GWLAD Y GAÌ^ 


Alaw:—“ Y Bardd yn ei Awend* 


Gwlad y gân goludog yw 
Dy wedd a’th fron o swynion gwiw 
Prydferthwch yw dy nôdl 
Golwg ar dy wyneb hardd, 

Sy’n taro tànau Awen Bardd, 

Nes temtio sŵn dy glod! 

Oes y byd it’ Walia hên, 

Dy blant i gyd fo’n gwisgo gwêi 
A llawn fo’th fron o feibion llêu, 
Tra’r Wyddfa wèn yn bod. 

Golwg ar dy ddoldir gwyrdd, 

Dy goedydd ífraw a’th lysiau fyrdd, 
Sy’n dlysni diwahânj 
Beth mor dlws a lili wèn, 

Tra’n gwenu’n ŵyl wrth blygu’i phen 
0 dan y gwlithyn gìân! 

Gwel’d y rhaiadr brithwyn mawr, 

Ò’r pwlpud craig yn neidio i lawr, 

A gwir hyawdledd yn ei awr, 

Sy’n enyn barddol dân. 

Delw swynol di-dranc hedd, 

Sy’n argraífedig ar dy wedd— 

Heb lid, na brad, na gwaed: 
Meibion glws—Rhîanod glân, 
Genhedlant swyn mewn gwên a chân, 
0 fewn dy fynwes gaed: 

Llwydd a hedd f’o rhan dy blant, 

Tra suad môr, a murmur nant, 

A hulied fifawd bob bryn a phant, 
Tra’r Wyddfa ar ei thraed. 


Caernarfoìi: Argraffwyd gan H. Humphreys. 

36 » 


